**REPUBLIKA E KOSOVËS**REPUBLIKA KOSOVA - REPUBLIC OF KOSOVO **KOMUNA E OBILIQIT**OPŠTINA OBILIĆ - MUNICIPALITY OF OBILIC

**RREGULLORE (KO) NR.\_\_\_\_/2022 PËR MENAXHIMIN E MBETURINAVE NË KOMUNËN E OBILIQIT**

**Obiliq, 2022**

**KUVENDI I KOMUNAL OBILIQ**

Në pajtim menenin 12, paragrafi, 12.2 pika c dhe nenin 17 pika f, të Ligjit nr. 03/L – 040, për Vetëqeverisje Lokale (“*Gazeta zyrtare e Republikës së Kosovës*”, nr. 28/2008), nenet 15 paragrafi 7 dhe 34 paragrafi 2 të Ligjit nr. 04/L – 60, për Mbeturina,i plotësuar dhe ndryshuar me Ligjinnr. 08/L-071 për Ndryshimin dhe Plotësimin e Ligjit Nr.04/L-060Për Mbeturina, në nenin 8 pika a, nenin 15 pika f, dhe nenin 19 paragrafi 1, të Ligjit nr. 03/L-049 Për Financat e Pushtetit Lokal, në nenin 37 paragrafi 1.6, nenin 38 paragrafi 1.3, nenin 44 paragrafi 2.1të Statutit të Komunës së Obiliqit Nr.I-34 datë 25.04.2016, Kuvendi i Komunës së Obiliqit, në mbledhjen e mbajtur më dd.mm.vvvv, miraton:

**RREGULLORE (KO) NR.\_\_\_\_/2022 PËR MENAXHIMIN E MBETURINAVE NË KOMUNËN E OBILIQIT**

**Neni 1**

**Dispozitat e Përgjithshme**

Kjo rregullore përshkruan përmbajtjen e vendimit për mënyrën e ofrimit të shërbimit publik, mënyrën e menaxhimit të mbeturinave në lidhje me shërbimin publik të mbledhjes së mbeturinave të përziera, mbeturinave të biodegradueshme komunale dhe mbledhjen e veçantë

të mbeturinave të letrës, metalit, qelqit, plastikës, tekstilit, mbeturinat problematike dhe mbeturinat e vëllimshme, shpërndarja hapësinore e pikave të riciklimit, metoda e llogaritjes së sasisë së mbeturinave të përziera komunale për periudha të caktuara kohore, mënyra dhe kushtet e përcaktimit dhe llogaritjes së tarifës për pagesën e mbeturinave komunale për amvisëri dhe biznese.

**NENI 2**

**Qëllimi**

Kjo Rregullore ka për qëllim të rregulloj sistemin e menaxhimit të mbeturinave komunale, tarifën për shërbimin e grumbullimit tëmbeturinave dhe krijimin e një sistemi të qëndrueshëm financiar nëKomunën e Obiliqit.

**NENI 3**

**Fushëveprimi**

Kjo Rregullore definon kushtet për menaxhimin e integruar të mbeturinave (zvogëlimin e sasisë së deponuar, ndarjen, ruajtjen, shkarkimin, grumbullimin, transportimin, deponimin dhe aktivitetet e riciklimit) me qëllim të ruajtjes së mjedisit.

**NENI 4**

**Përkufizimet**

* 1. **Mbeturina** - substancë apo objekt që prodhuesi apo zotëruesi e hedh, ka për qëllim ta hedh apo është i detyruar ta hedh.
	2. **Menaxhim i mbeturinave** – aktivitetet për evitimin dhe reduktimin e prodhimit të mbeturinave dhe ndikimit të tyre në mjedis dhe shëndetin e njeriut, mbledhjen, transportin, trajtimin, ripërdorimin, përpunimin, riciklimin dhe deponimin përfundimtar të mbeturinës, përfshirë monitorimin dhe kujdesin edhe pas kryerjes së këtyre aktiviteteve.
	3. **Gjeneruesi i mbeturinave** - subjekt fizik apo juridik i cilësuar si krijuesi i mbeturinave.
	4. **Operator** - personi, i cili në përputhje me dispozitat e ligjit për menaxhim tëmbeturinave Nr.04/L-060Për Mbeturina,i plotësuar dhe ndryshuar me Ligjinnr. 08/L-071 për Ndryshimin dhe Plotësimin e Ligjit Nr.04/L-060Për Mbeturina,është përgjegjës për objektet dhe pajisjet e mbeturinave dhe është i autorizuar të marrë vendime në lidhje me funksionet ekonomike ose teknike të pajisjeve dhe objekteve.
	5. **Ministria** – Ministria e Mjedisit dhe Planifikimit Hapësinorë.
	6. **DMM** – Drejtoria për Mbrojtje të Mjedisit – Komuna e Obiliqit.
	7. **Licenca për menaxhimin e mbeturinave** - leje me shkrim e cila lëshohet me vendim të Ministrisë, me të cilën vërtetohet se janë plotësuar kushtet sipas Ligjeve ne fuqi.
	8. **Person** - person fizik ose juridik i cili është i përfshirë në mënyrë të drejtpërdrejt ose tërthorazi, në proceset për menaxhim të mbeturinave.
	9. **Konsumatori** – person i cili ka lidhur kontratë për shërbime me ofruesin e shërbimeve ose merr shërbime të caktuara.
	10. **Ri-përdorimi** - çfarëdo operimi me të cilin çdo produkt apo komponent e cila nuk është mbeturinë dhe përdoret përsëri për të njëjtin qëllim për të cilin është destinuar.
	11. **Mbledhja** – mbledhje dhe transportim i mbeturinave duke përfshirë klasifikimin paraprak në lloje dhe magazinimin e mbeturinave për qëllime të bartjes deri të objekti për trajtim ose deponim të mbeturinave.
	12. **Mbledhja e ndarë** - nënkupton mbledhjen, kur grumbullimi i mbeturinave bëhet ne mënyrë te ndare në lloje, të klasifikuar sipas natyrës dhe pajisjeve për të lehtësuar trajtimin specifik.
	13. **Prodhuesi i mbeturinës** - çdo person, veprimtaria e të cilit krijon /prodhon mbeturinë ose çdonjëri që merret me para-procesim, përzierje apo operime tjera që rezultojnë në ndryshimin e natyrës apo përbërjen e mbeturinës.
	14. **Zotëruesi i mbeturinës** - prodhuesi i mbeturinës apo personi që e posedon mbeturinën.
	15. **Mbeturina komunale** - mbeturina nga amvisëritë, dhe mbeturina nga aktivitetet tjera të cilat për shkak të përbërjes dhe natyrës së tyre, janë të ngjashme me ato të amvisërisë.
	16. **Mbeturina e parrezikshme** - mbeturinat që nuk paraqesin rrezik për mjedisin dhe shëndetin e njeriut dhe që nuk posedojnë karakteristika të mbeturinave të rrezikshme.
	17. **Mbeturina komerciale** - mbeturinat të cilat vijnë nga objektet që përdoren për qëllimet e tregut ose biznesit, sportit, edukimit, rekreacionit, por nuk përfshihen mbeturinat industriale.
	18. **Mbeturina inerte** - mbeturinat të cilat nuk pësojnë ndonjë ndryshim të rëndësishëm fizik, kimik dhe biologjik në vendet ku janë deponuar si:
1. Mbeturina inerte qe nuk treten, nuk ndizen ose nuk reagojnë fizikisht apo kimikisht, nuk zbërthehen biologjikisht në kontakt me materiet tjera dhe nuk ndikojnë në mënyrë të ndjeshme në mjedisin dhe shëndetin e njeriut.
2. I tërë kullimi dhe përmbajtja ndotëse e mbeturinës, mbetjet ekotoksike duhet të jenë të vlerës së papërfillshme dhe të mos rrezikojnë cilësinë e ujërave sipërfaqësore dhe nëntokësore.
	1. **Mbeturinë e vëllimshme**– mbeturinatme përmasa të mëdha fizike nga pajisjet dhe makineritë, grumbullimi, transportimi dhe largimi i të cilave bëhet në mënyrë të veçantë.
	2. **Qendër grumbulluese –** lokacioni për pranimin përkatësisht grumbullimin e mbeturinave të ndara sipas llojeve të përcaktuara nga qendra.
	3. **Pikë grumbulluese –** lokacioni ku janë të vendosur shportat, kontejnerët dhe qeset/thasët për grumbullimin e mbeturinave komunale**.**
	4. **3R** – reduktim, ripërdorim, reciklim.

**Neni 5**

**Përjashtimet**

1. Nga kjo Rregullore përjashtohen mbeturinat në vijim:
	1. Mbeturinat e rrezikshme,
	2. Mbeturina medicinale, dhe
	3. Llumi/ balta dhe mbeturina të ngjashme.
2. Menaxhimi i tyre rregullohet në bazë të udhëzimeve të veçanta administrative përkatëse të ministrisë.

**Neni 6**

**Përgjegjësitë e Komunës Mbi Menaxhimin e Mbeturinave**

* 1. Krijimi i një sistemi të qëndrueshëm për menaxhimin e mbeturinave komunale.
	2. Krijimi i një sistemi të qëndrueshëm financiar.
	3. Procesi i kontraktimit për shërbimet e menaxhimit të mbeturinave.
	4. Themelimi i sektorit për Menaxhimin e Mbeturinave, në kuadër të DMM-sëqë të planifikojë, rregullojë, udhëheqë dhe zbatoj planin komunal të menaxhimit të mbeturinave, si dhe të udhëzojë, monitoroj ofruesit e shërbimeve për grumbullimin, transportimin dhe deponimin e mbeturinave.
	5. Menaxhimi i mbeturinave komunale nga ndërtim – demolimi, si dhe i mbeturinave inerte, komerciale, dhe të vëllimshme.
	6. Përcaktimi i lokacionit për qendrën grumbulluese për mbeturinat e vëllimshme, dhe mbeturinat elektrike dhe elektronike.
	7. Përcaktimii lokacioneve për vendosjen e shportavedhe kontejnerëve komunal.
	8. Përcaktimi i llojittë kontejnerëve të përshtatshëm me teknikën me të cilën bëhet mbledhja, ndarja dhe transportimi i tyre.
	9. Përcaktimi i orarit dhe dinamikëssë mbledhjes së mbeturinave në marrëveshje me operatorin.
	10. Sipas nevojës, autorizon operatorin që të bëjë mbledhjen e mbeturinave edhe jashtë orarit dhe dinamikës së paraparë.
	11. Identifikimi i pikave ilegale të mbeturinave dhe eliminimi i tyre.
	12. Sektori për menaxhim të mbeturinave shqyrton ankesat e klientëve sa i përket shërbimit të grumbullimit të mbeturinave përmes komisionit përkatës.
	13. Sigurimi i kushteve të veprimit dhe operimit për operatorin.
	14. Përcaktimi i tarifave dhe mënyra e inkasimit.
	15. Promovimi i konceptit për minimizimtë mbeturinave - 3R.
	16. Krijimi i një sistemi të qëndrueshëm mbi menaxhimin e mbeturinave komunale.
	17. Përpilimi i raporteve mbi menaxhimin e mbeturinave.
	18. Hartimi dhe dorëzimi i raportit vjetor në Ministri bazuar në ligjet në fuqi.
	19. Grumbullimi, transporti dhe deponimi i mbeturinave të vëllimshme, dy herë në vit,

pa pagesë:

a) java e parë e muajit maj (aksion pranveror) dhe

b) java e pare muajit nëntor (aksion vjeshtor).

**Neni 7**

**Përgjegjësitë e Operatorit**

Operatori i kontraktuar nga organi kontraktues për ofrimin e shërbimit të grumbullimit të mbeturinave është i obliguar që të veproj sipas marrëveshjes së nënshkruar dhe ligjeve në fuqi.

**Neni 8**

**Të Drejtat dhe Detyrat e Gjeneruesve të Mbeturinave**

* 1. Çdo gjenerues i mbeturinave ka të drejtë qasjeje në shërbimin e grumbullimit të mbeturinave;
	2. Gjeneruesit e mbeturinave obligohen:
		+ 1. Amvisëritë të cilave ju shërbehet derë me derë , mbeturinat duhet ti ndajnë dhe ti vendosin sipas sistemit të përcaktuar nga Komuna;
			2. Në banimet kolektive ku shërbimi bëhet në pika grumbulluese me kontejner, mbeturinat duhet ti ndajnë dhe ti vendosin sipas sistemit të përcaktuar nga Komuna.
	3. Çdo gjenerues i mbeturinave ka të drejtë ankese ndaj shërbimit të ofruar;
	4. Çdo gjenerues duhet të bëjë përpjekje për zvogëlimin e sasisë së mbeturinave përmes kompostimit shtëpiak dhe formave tjera të mundshme;
	5. Çdo gjenerues duhet të paraqesë ndryshimin e të dhënave (p.sh. shitja e pronës, trashëgimia, dëshmitë dhe dokumentet tjera të përditësuara);
	6. Gjeneruesit e mbeturinave duhet të regjistrohen në regjistrin e shërbimeve të konsumatorëve për mbeturina, regjistrimet e reja tëamvisërive(gjeneruesve) në sistemin e të dhënave të bëhen në bazë të kushteve si mëposhtë:
	7. Kontrata e shitblerjes;
	8. Blerësi regjistrohet në sistem të të dhënave, nëse nuk është i regjistruar paraprakisht nga data e nënshkrimit të kontratës, derisa shitësit i ndryshohet vetëm adresa;
	9. Regjistrimi i njehsorit të energjisë elektrike;
	10. Konfirmimi i pagesës së faturës për mbeturina në vendbanimin paraprak;
	11. Dokumenti identifikues.
	12. Çdo gjenerues duhet të bashkëpunojë me autoritetin publik, për të siguruar një mjedis të pastër;
	13. Ndërmarrjet prodhuese të cilat gjenerojnë mbeturina, obligohen që komunës t’ia dorëzojnë planin e menaxhimit të mbeturinave të cilat i gjenerojnë gjatë ushtrimit të veprimtarisë;
	14. Çdo gjenerues obligohet që ti largojë mbeturinat që krijohen gjatë procesit të ndërtimit, meremetimit apo demolimit të objekteve, nga hapësirat ose vendet publike;
	15. Shërbimet e veçanta, (largimi i mbeturinave të vëllimshme, dhe mbeturinave të tjera që nuk largohen gjatë shërbimit të rregullt), bëhen me pagesë, përveç shërbimeve sipas nenit 4 pika 4.19;
	16. Bizneset të cilat ushtrojnë veprimtari të ndryshme janë të obliguar që tambajnë të pastër hapësirën para objektit dhe përreth tyre.

 **Neni 9**

**Kategorizimi i Gjeneruesve të Mbeturinave**

1. Gjeneruesit e mbeturinave ndahen në kategoritë si më poshtë:
	1. **Kategoria e konsumatorëve shtëpiak - amvisëritë:**
		1. **Nënkategoria e parë:** konsumatorët e shërbyer derë me derë - zona urbane dhe zona rurale.
		2. **Nënkategoria e dytë:** konsumatorët e shërbyer me kontejnerë tëpërbashkët – zona urbane dhe zona rurale.
	2. **Kategoria e konsumatorëve Komercial/Industrial:**
		1. **Nënkategoria e parë:** veprimtaritë e vogla zejtare dhe shërbyese. Në këtë kategori bëjnë pjesë këto veprimtari të bizneseve:kioska, kafe pjekëse shitore, shitës të CD-ve dhe kasetave, argjendari, orëtar, agjencione turistike, avokatura, video lojërat, video klub, internet kafe, rrobaqepës, këpucëtarë, dyqan fotografish, pastrim kimik, kozmetika, optika, gurë gdhendës, saraç-mbathtarë, zyra e inkasimit, OJQ, shitore suvenirësh, këmbimore, auto parking, butik, librari, llamarine punues, axhustator, kurse të gjuhëve dhe IT- së.
		2. **Nënkategoria e dytë:** subjektet e mesme deri të mëdha komerciale/industriale me kosto të ulët të shërbimit. Në këtë nënkategori bëjnë pjesë këto veprimtari të bizneseve: auto larje, frizer meshkujsh dhe femrash, ëmbëltore, shitore tekstili, shitore të auto-pjesëve, hekurishte, shitore sanitare, sallon i vogël i mobileve, shitore këpucësh, servise të ndryshme (elektroteknike dhe TI), shitore të ndryshme, objekte fetare të vogla, zyra të partive politike, farmaci, zyrat postare e të ngjashme, bastore, klinike (ordinance private), ordinance stomatologjike deri ne dy karrige, automekanik, auto elektricist, auto saldues, auto sallon, dhe byrektore.
		3. **Nënkategoria e tretë:** subjektet e mesme deri të mëdha komerciale/industriale me kosto të moderuar të shërbimit. Në këtë nënkategori bëjnë pjesë këto veprimtari të bizneseve:furra të bukës dhe byrektore, kafeteri, minimarket - shitore ushqimore, podrume të pijeve, poliklinike, filiale të bankave, sallone të sanitarisë, sallon i madh mobiliesh, qendrat sportive e të ngjashme), qendra te fitnesit, auto ngjyrosësh, fastfood, bujtina, pompa te benzinës, xhamprerëse, dhe ordinance stomatologjike mbi dy karrige.
		4. **Nënkategoria e katërt:** subjektet e mesme deri të mëdha komerciale/industriale me kosto të lartë të shërbimit. Në këtë nënkategori bëjnë pjesë këto veprimtari të bizneseve: gjellëtore, restorant-qebaptore, restorante, fastfood, diskoteka, hotele, motele, dhe pompa te benzinës me restorant.
		5. **Nënkategoria e pestë:** subjektet komercial/industrial të shërbyer me kontrata të veçanta, konkretisht me kontejnerë 1.1m³ dhe 7m³. Në këtë nënkategori bëjnë pjesëtë gjithë subjektet komercial/industrial të cilët kanëhapësirë që brenda pronës së tyre të vendosin kontejnerë 1.1 m³ dhe 7m³.
	3. **Kategoria e konsumatorëve institucional.** Konsumatorët në këtë kategori do të shërbehen më kontrata të veçanta me kontejnerë 1.1 m³ dhe 7 m³.

Kategoria e konsumatorëve institucional ndahet në:

(1) nënkategorinë e konsumatorëve të institucioneve komunale; dhe (2) të konsumatorëve të institucioneve të nivelit qendror. Në nënkategorinë e konsumatorëve të institucioneve komunale bëjnë pjesë: shkollat fillore dhe të mesme, institucionet parashkollore, Qendra Kryesore e Mjekësisë Familjare, bashkësitë lokale, zyret e vendit, objektet e komunës, teatri, kinemaja, objektet kulturore, objektet sportive,zjarrfikësit dhe bashkësitë fetare.Në nënkategorinë e konsumatorëve të institucioneve qendrore dhe organizatave ndërkombëtare bëjnë pjesë:institucione shëndetësore publike dhe private, Policia e Kosovës, ndërmarrjet publike, posta, gjykata, agjencionet e pavarura, dhe qendra për punë sociale.

**Neni 10**

**Tarifa për Grumbullim, Transportim, dhe Deponim të Mbeturinave**

* + 1. Kategoritë e konsumatorëve do të paguajnë faturë mujore për shërbimin e grumbullimit, transportimit dhe deponimit të mbeturinave si në vijim:

1.1 **Kategoria e konsumatorëve shtëpiak** – amvisëritë do të paguajnë tarifë fikse prej **4.70€**(euro) në muaj.

1.1.1 Banorët jo-rezident (diaspora) obligohen ti kryejnë detyrimet financiare ndaj kompanisë **15€**(euro)përnjë vit kalendarik.

* 1. **Kategoria e konsumatorëve Komercial/Industrial**.
		1. **Nënkategoria e parë:** veprimtaritë e vogla zejtare dhe shërbyese do të paguajnë tarifëfikse prej **5.30€**(euro)në muaj.
		2. **Nënkategoria e dytë:** subjektet e mesme deri të mëdha komerciale/industriale me kosto të ulët të shërbimit do të paguajnë tarifë fikse prej **9.20€**(euro) në muaj.
		3. **Nënkategoria e tretë:** subjektet e mesme deri të mëdha komerciale/industriale me kosto të moderuar të shërbimit do të paguajnë tarifëfikse prej **12.8€**(euro) në muaj.
		4. **Nënkategoria e katërt:**subjektet e mesme deri të mëdha komerciale/industriale me kosto të lartë të shërbimit do të paguajnë tarifë fikse prej **24.0€**(euro) në muaj.
		5. **Nënkategoria e pestë:** subjektet komerciale/industriale të shërbyer me kontrata të veçanta, konkretisht me kontejnerë**1.1m³** dhe **7m³**, do të paguajnë tarifë prej **12.0€**(euro) për një zbrazje për kontejnerë**1.1m³,** dhe **36.8€**(euro) për një zbrazje për kontejnerë**7m³**.
	2. **Kategoria e konsumatorëve institucional** do të paguajnë tarifë fikse prej **12.0€**(euro)për një zbrazje për kontejnerë**1.1m³**, dhe **36.8€**(euro) për një zbrazje për kontejnerë**7m³**.
		1. Shkalla e tarifës mund të rishikohet çdo dy vitenga Drejtoria për Mbrojtje të Mjedisit.

**Neni 11**

**Veprimet e Ndaluara dhe Gjobat**

1. Me gjobë në vlerë prej njëzet (20) Euro deri në pesëqind (500) Euro, dënohet për kundërvajtje çdo person fizik për veprimet me mbeturina që shkaktojnë ndotjen e mjedisit dhe dëmtojnë shëndetin e njeriut, si në vijim:

1.1.me gjobë në vlerë prej njëzet (20) Euro i shqiptohet ndëshkimi personitnëse:

1.1.1. hedhë cigaren në rrugë ose në sipërfaqe publike;

1.1.2. hedhë çamçakëz në rrugë ose në sipërfaqe publike;

1.2. me gjobë në vlerë prej tridhjetë (30) Euro i shqiptohet ndëshkimi personit nëse:

1.2.1. hedhë ambalazhe dhe mbeturina letre në rrugë ose në sipërfaqepublike;

1.2.2. hedhë ambalazhe dhe mbeturina plastike në rrugë ose nësipërfaqe publike;

1.2.3. hedhë ambalazhe dhe mbeturina qelqi dhe metali në rrugë osenë sipërfaqe publike;

1.2.4. hedhë kanaçe në rrugë ose në sipërfaqe publike;

1.2.5. hedhë mbeturina ushqimore në rrugë ose në sipërfaqe publike;

1.2.6. hedhë çfarëdo lloj mbeturine në rrugë ose në sipërfaqe publike.

1.3. me gjobë në vlerë prej katër dhjetë (40) Euro i shqiptohet ndëshkimipersonit nëse:

1.3.1. hedhë mbeturina komunale jashtë kontejnerit për mbeturinakomunale;

1.3.2. në kontejner të mbeturinave, merr ose shkapërderdh – nxjerrmbeturina prej kontejnerit jashtë;

1.3.3. hedhë mbeturina të përziera në kontejnerët ku janë të klasifikuarambeturinat si:

1.3.3.1. organike, qelqi, letra, plastika, metali,

1.3.3.2. mbeturinat nga copëtimi dhe prerja i drunjtëve, i lenënë rrugë ose në sipërfaqe publike;

1.3.3.3. mbeturinat nga thëngjilli, i len në rrugë ose në sipërfaqepublike;

1.3.3.4. nuk e pastron jashtëqitjen e kafshës së tyre në rrugë,trotuare, parkingje, objekte të banimit kolektiv, hapësira dheobjekte tjera publike.

1.4. me gjobë në vlerë prej pesëdhjetë (50) Euro i shqiptohet ndëshkimipersonit nëse:

1.4.1. hedhë cigare në rrugë nga automjeti në lëvizje;

1.4.2. hedhë ambalazhe dhe mbeturina letre në rrugë nga automjetinë lëvizje;

1.4.3. hedhë ambalazhe dhe mbeturina plastike në rrugë nga automjetinë lëvizje;

1.4.4. hedhë ambalazhe dhe mbeturinë qelqi në rrugë nga automjetinë lëvizje;

1.4.5. hedhë kanaçe në rrugë nga automjeti në lëvizje;

1.4.6. hedhë mbeturina ushqimore në rrugë nga automjeti në lëvizje;

1.4.7. dëmton kontejnerët për mbeturina komunale;

1.4.8. i ndërron vendin kontejnerëve për mbeturina komunale;

1.4.9. hedhë akumulatorë në kontejnerët për mbeturina komunale;

1.4.10. hedhë pajisje elektrike dhe elektronike në kontejnerët përmbeturina komunale;

1.4.11. hedhë mbeturina të automjeteve të vjetra në kontejnerët përmbeturina komunale, rrugë, në natyrë dhe sipërfaqe publike;

1.4.12. hedhë ambalazhe dhe mbeturina letre në natyrë;

1.4.13. hedhë ambalazhe dhe mbeturina plastike në natyrë;

1.4.14. hedhë ambalazhe dhe mbeturina qelqi në natyrë;

1.4.15. hedhë kanaçe në natyrë,

1.4.16. hedhë mbeturina ushqimore në natyrë;

1.4.17. hedhë mbeturina nga kopshtet në kontejnerët për mbeturinakomunale;

1.5. me gjobë në vlerë prej shtatëdhjetë (70) Euro i shqiptohet ndëshkimipersonit nëse:

1.5.1. hedhë çfarëdo lloj mbeturin nga ballkoni ose dritarja e objektit;

1.5.2. hedhë mbeturina në pusetat për kanalizim;

1.5.3. hedhë mbeturina nga ambalazha e materialit ndërtimor jashtëkontejnerëve (ambalazhë letre, metali, plastike dhe materiale tëndryshme);

1.5.4. hedhë mbeturina të ngjyrave në kanalizim;

1.5.5. hedhë mbeturina të ngjyrave në kontejner për mbeturinakomunale;

1.5.6. hedhë mbeturina të vajit në tokë nga pakujdesia;

1.5.7. hedhë mbeturinat medicinale në kontejner për mbeturinakomunale;

1.5.8. hedhë mbeturina të stallave në afërsi të rrugës brendavendbanimit (nuk nënkupton shpërndarjen e plehut në ara);

1.5.9. hedhë mbeturina në pronën e tjetrit;

1.5.10. hedhë pajisje elektrike dhe elektronike në sipërfaqe publikeose në natyrë;

1.5.11. hedhë bateri ose akumulator në sipërfaqe publike ose nënatyrë;

1.5.12. hedhë cigaren e ndezur në kontejnerin për mbeturina komunale;

1.5.13. hedhë hirin e nxehtë në kontejnerin për mbeturina komunale;

1.6. me gjobë në vlerë prej dyqind (200) Euro i shqiptohet ndëshkimi personitnëse:

1.6.1. hedhë mbeturina nga materialet ndërtimore jashtë vendeveose kontejnerëve të caktuar nga autoriteti komunal për mbeturina tëmaterialeve ndërtimore;

1.6.2. hedhë mbeturina nga materialet ndërtimore në kontejnerët përmbeturina komunale;

1.6.3. hedhë mbeturina medicinale në sipërfaqe publike ose në natyrë;

1.6.4. hedhë mbeturina medicinale jashtë kontejnerëve për këto llojetë mbeturinave;

1.6.5. hedhë mbeturina të vëllimshme në kontejner për mbeturinakomunale, sipërfaqe publike ose në natyrë;

1.6.6. hedhë lloj tjetër të mbeturinave në sipërfaqe publike ose nënatyrë;

1.6.7. hedhë mbeturina të përziera me vaj në kontejnerët për mbeturinakomunale;

1.6.8. mbeturinat drunore nga krasitja e bimëve ose drunjëve nuk imbledh nga rruga ose hapësira publike në kohën e krasitjes;

1.6.9. hedhë mbeturina drunore nga krasitja e bimëve ose drunjëve nëkontejnerët për mbeturina komunale;

1.6.10. djegë mbeturina komunale në kontejner;

1.6.11.hedhë broshura, fletëpalosje jashtë vendeve të përcaktuaranga komuna.

1.7. me gjobë në vlerë prej pesëqind (500) Euro i shqiptohet ndëshkimi personit nëse:

1.7.1. hedhë çfarëdo lloj mbeturine në ujëra të përroskave, lumenjve,liqeneve ose sipërfaqeve të tjera me ujë;

1.7.2. hedhë çfarëdo lloj mbeturine në brigjet e përroskave, lumenjve,liqeneve ose sipërfaqeve të tjera me ujë;

1.7.3. hedhë mbeturina të vajit në sipërfaqe publike, kanalizim, nërrugë ose në natyrë;

1.7.4. hedhë mbeturina të përziera me vaj në sipërfaqe publike, nërrugë ose në natyrë;

1.7.5. hedhë mbeturina të gomës dhe goma të automjeteve nësipërfaqe publike, në rrugë ose në natyrë;

1.7.6. djegë mbeturina komunale në sipërfaqe publike, në rrugë osenë natyrë;

1.7.7. djegë goma, goma të automjeteve ose mbeturina tjera prejgome, në hapësira private, publike, në rrugë ose në natyrë;

1.7.8. djegë mbeturina të ndryshme prej plastike, në hapësira private,publike, në rrugë ose në natyrë;

1.7.9. djegë mbeturina të ndryshme prej letre në sipërfaqe publike, nërrugë ose në natyrë;

1.7.10. djegë vajra ose mbeturina të vajrave në hapësira private,publike, në rrugë ose në natyrë;

1.7.11. djegë mbeturinat të ndryshme në sipërfaqet e tokave bujqësore.

1.7.12. derdhë çfarëdo materiali në sipërfaqe publike, në rrugë ose nënatyrë me ç ‘rast prej saj krijohet mbeturinë ose ndotje.

**Neni 12**

**Dispozitat Ndëshkuese**

1. Ndaj gjeneruesit te mbeturinave i cili nuk e bën pagesën e taksës për mbeturina dhe i cili nuk i përmbahet rregullores, do të iniciohet procedurë ligjore përmbaruese sipas ligjeve në fuqi, ne gjykatën kompetente.
2. Të gjithë gjeneruesit e mbeturinave që kanë faturat të pa paguara për dy vitet e fundit kalendarik, do te iniciohet procedurë përmbaruese.
3. Shumat e gjobave të cilat i shqipton inspektori i mjedisit me vendim dhe janë të përcaktuara në nenin 11 të kësaj rregulloreje dhe me akteligjore dhe nënligjore të ministrit të Ministrisë së Mjedisit dhe Planifikimit Hapësinor.

a)kundër vendimit të inspektorit të mjedisit mund të parashtrohet ankesa në pajtim me Ligjin për Procedurën e Përgjithshme Administrative.

**Neni 13**

**Dispozitat Kalimtare dhe Përfundimtare**

1. Në të gjitha rastet që nuk janë të rregulluara me këtë rregullore, do të zbatohen dispozitat e ligjeve në fuqi.

2. Përgjegjës për zbatimin e kësaj rregulloreje është: Kryetari i Komunës, Drejtoria për Mbrojtje të Mjedisit, Drejtoria për Shërbime Publike, Drejtoria për Inspekcion, dhe njësitë përkatëse të administratës komunale.

3. Mbikëqyrjen inspektuese për zbatimin e dispozitave të kësaj rregulloreje e bën Drejtoria për Mbrojtjen e Mjedisit,Drejtoria e Inspekcionit dhe zyrtaret tjerëtë autorizuar nga ana e Komunës.

4. Për këtë rregullore njoftohet Ministriae Administrimit të Pushtetit Lokal, dhe Ministria e Mjedisit dhe Planifikimit Hapësinor.

**Neni 14**

**Hyrja në Fuqi**

1. Me hyrjen në fuqi të kësaj rregulloreje shfuqizohen të gjitha dispozitat e Rregullores mbi administrimin e mbeturinave, pastrimin e rrugëve, shesheve dhe trotuareve në territorin e komunës me nr.I-127 datë 29.09.2014.

2. Kjo rregullore hynë në fuqi 15 (pesëmbëdhjetë) ditë pas regjistrimit në zyrën e protokollit të Ministrisë së Administrimit të Pushtetit Lokal, si dhe publikimit në gjuhë zyrtare në ueb-faqen e Komunës.

**Kuvendi i Komunal Obiliq Vlora Mjekiqi - Kabashi**

Data:\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

**Kryesuese e Kuvendit të Komunës**